b"\n_START_ARTICLE_\nRock Garden de Chandigarh\n_START_PARAGRAPH_\nEl Rock Garden \xc3\xa9s un jard\xc3\xad d'escultures de Chandigar, \xc3\x8dndia, tamb\xc3\xa9 conegut com a Nek Chand Rock Garden pel seu creador Nek Chand, que va comen\xc3\xa7ar el jard\xc3\xad en secret en el seu temps lliure el 1957. Avui dia s'est\xc3\xa9n sobre una superf\xc3\xadcie de quaranta acres (160.000 m\xc2\xb2). Est\xc3\xa0 completament constru\xc3\xaft amb residus industrials, de la llar i articles de rebuig._NEWLINE_\xc3\x89s a prop del llac Sukhna. Es compon de cascades artificials interconnectades i moltes altres escultures que s'han fet amb ferralla i altres tipus de residus (trossos d'ampolla o de rajola, ulleres, polseres, olles de cer\xc3\xa0mica, lavabos, residus d'aparells el\xc3\xa8ctrics, etc.) col\xc2\xb7locats en les parets dels corredors."